Sveučilište u Zagrebu Tekstilno-tehnološki fakultet raspisuje

**Natječaj za upis studenata u akademsku godinu 2023./2024. na doktorski studij Tekstilna znanost i tehnologija**

Doktorski studij TEKSTILNA ZNANOST I TEHNOLOGIJA mogu prijaviti pristupnici koji su završili sveučilišni diplomski ili dodiplomski studij na Sveučilištu u Zagrebu Tekstilno-tehnološkom fakultetu prosječnom ocjenom 3,51. Upis s nižom prosječnom ocjenom moguć je uz preporuku dvaju profesora s matičnog fakulteta. Pristupnici koji su završili drugi srodni sveučilišni ili dodiplomski studij u Republici Hrvatskoj, odnosno sveučilišni diplomski ili dodiplomski studij u inozemstvu mogu se prijaviti za upisna doktorski studij u skladu sa Statutom Sveučilišta u Zagrebu, te prema uvjetima upisa na doktorski studij Tekstilna znanost i tehnologija.

Doktorski studij traje šest (6) semestara. Troškovi studija po semestru za akademsku godinu 2023./2024. iznose 929,06 € (devetsto dvadeset devet eura i šest centi). Ukoliko troškove snosi tvrtka ili ustanova, prilikom upisa je potrebno priložiti odgovarajuću odluku o podmirenju troškova studija.

Prijava na Natječaj treba sadržavati:

* propisani obrazac za prijavu koji je dostupan na mrežnim stranicama Sveučilišta u Zagrebu Tekstilno-tehnološkog fakulteta i u Studentskoj referadi
* ovjerenu presliku diplome
* ovjeren prijepis svih ocjena sa studija (prijediplomski diplomski sveučilišni studij),
* dokaz o državljanstvu
* presliku osobne iskaznice ili putovnice
* izvadak iz matične knjige rođenih
* potvrdu o promjeni imena i prezimena ukoliko se razlikuje od onih na ostalim dokumentima
* životopis (Europass)
* motivacijsko pismo
* izjavu o načinu plaćanja školarine (samostalno, ustanova, projekt)
* potvrdu o znanju engleskog jezika (izdana od škole za strane jezike ili fakulteta)
* kandidati - strani državljani prilažu potvrdu o poznavanju hrvatskoga jezika ili engleskoga jezika
* preporuku dvaju profesora s matičnog fakulteta (za pristupnike koji imaju nižu prosječnu ocjenu od 3,51)

Razgovor s pristupnikom obvezan je dio upisnog postupka, a pristupnici moraju biti spremni dokazati da se u zadovoljavajućoj mjeri služe engleskim jezikom i da na tom jeziku po potrebi mogu pratiti nastavu.

Prijave na Natječaj primaju se do 20. rujna 2023. godine i dostavljaju se na adresu:

SVEUČILIŠTE U ZAGREBU TEKSTILNO-TEHNOLOŠKI FAKULTET,

Studentska referada, HR-10000 Zagreb, Prilaz baruna Filipovića 28a

Detaljnije obavijesti moguće je dobiti: telefonski: +385(1)3712530 (Sandra Jakobašić, administrator doktorskog studija) i na e-mail: ds@ttf.unizg.hr